– Лічу, што самае важнае ў любой рабоце – людзі. Нельга вырашаць вытворчыя задачы, калі няма кваліфікаваных кадраў. Магу канстатаваць, што сёння мы ўжо прымаем на працу на конкурснай аснове. Калектыў павялічыўся за гэтыя месяцы ўдвая і складае 62 чалавекі. Прыйшлі прафесіяналы, моладзь. Ва ўсім сёння разлічваем на галоўнага інжынера Антона Яўгенавіча Чайкова, вадзіцеля КАМАЗа Андрэя Уладзіміравіча Мастовіча, маладога спецыяліста, тынкоўшчыцу-аддзелачніцу Валянціну Віктараўну Лебедзеву, брыгаду піларамнага цэха Сяргея Уладзіміравіча Астапенкі і іншых. Дарэчы, працуюць у нас і тыя, хто з’яўляецца абавязанымі асобамі. Думаецца, здаровы маральна-псіхалагічны клімат нашага калектыву дапаможа ім справіцца са сваімі праблемамі.